'n 23-jarige man is Donderdag naby Tonga, Mpumalanga dood tydens 'n skietery met die polisie. 'n Tweede verdagte is in hegtenis geneem en 'n derde verdagte het gevlug.
"'n Groep van drie gewapende mans het 'n winkel in Mangweni bestorm. Hulle het met kontant en lugtyd-geskenkbewyse van die toneel gevlug," sê kapt. Gugu Phiri, woordvoerder van die polisie. "Die polisie het vinnig reageer en hulle het die verdagtes opgemerk. Een van die verdagtes was gewapen en 'n ander het 'n sak by hom gehad."
Die polisie het hulle agternagesit en die verdagte, met die vuurwapen, is doodgeskiet. Die man met die sak, ook 'n 23-jarige man, is in hegtenis geneem. Beamptes het op die toneel beslag gelê op die vuurwapen en die sak met vermoedelik gesteelde items.
"Die polisie is nog op soek na die derde verdagte. Die verdagte wat in hegtenis geneem is, Bongani Mahlangu, het Vrydag in die Nkomazi-landdroshof verskyn. Hy bly in aanhouding tot 5 Januarie vir 'n formele aansoek om borgtog."
Die polisie kan nie die moontlikheid uitsluit dat nog persone in verband met die rooftog in hegtenis geneem sal word nie.